open-index/open-wikipedia-markdown huggingface dataset:
Aleksandra Kollontai

**Aleksandra Michailowna Kollontai** (&nbsp;— gebore **Domontowitsj**, Домонто́вич; * [O.S.D. 31 Maart 1872] 19 Maart 1872 – † 9 Maart 1952) was 'n Marxistiese rewolusionêr, eers as 'n lid van die Mensjewiste, en van 1915 af as 'n Bolsjewis (later Kommunisties).

In 1922 is *Kollontai* aangestel as 'n diplomatieke raadgewer tot die Sowjetunie se gesantskap in Noorweë, en is sy kort daarna bevorder tot die hoof van die afvaardiging, een van die eerste vroue wat so 'n pos gehou het.

## Verwysings 
## Verdere leesstof 
* 
* 
* 
* 

## Eksterne skakels 
* Alexandra Kollontai Internet Archive op die Marxists Internet Archive.
* Christine Thomas, "Vir sosialisme en bevryding van vroue," (Archived 2009-10-25) *Socialism Today,* Maart 2003.
* Helen Ward, "Alexandra Kollontai,"  PermanentRevolution.net
* Gabrille Tousignant, "St Petersburg werkers van die tekstielbedryf" Kollontai.net
Plaaslike Besorgde Inwoners

Die **Plaaslike Besorgde Inwoners** is 'n klein  politieke party wat veral aktief is in George, Suid-Afrika.
 
Die party fokus op korrupsie en het aan die 2016 munisipale verkiesings deelgeneem, en het 3,3% van die proporsionele verteenwoordiging in die George-gebied verkry en sodoende 3 setels in die George Plaaslike Munisipaliteit bekom. 

Partyleier Virgil Gericke het in Januarie 2018 gevra dat die George Plaaslike Munisipaliteit onder administrasie geplaas word nadat daar binne die regerende Demokratiese Alliansie binnegevegte was en die party versuim het om vervangende raadslede te kies na aanleiding van die ontslag van die raad se speaker, hoofsweep en vier raadslede deur die Wes-Kaapse Plaaslike Regeringsminister, Anton Bredell. 

Die party het die 2019 Suid-Afrikaanse algemene verkiesing slegs op provinsiale vlak in die Wes-Kaap betwis.

## Verkiesingsresultate 
### Munisipale verkiesings 
## Verwysings
African Change Academy

Die **African Change Academy** (ACA) is 'n klein politieke party in Suid-Afrika. Die party is gestig deur Wandile Tsipa 'n stigterslid van die United Democratic Movement, wat uit die UDM geskors is nadat hy daarvan beskuldig is dat hy die hulpbronne van dié party gebruik het om sy nuwe party te begin. 

Die ACA pleit vir die terugkeer van die doodstraf, met Tsipa wat verklaar dat "die enigste mense teen die doodstraf is diegene wat kriminele aktiwiteite doen."

In November 2017 het die party gevra vir die ontslag van die destydse minister van staatsveiligheid, Bongani Bongo, wat beskuldig was van omkopery.
 
Die party betwis slegs die 2019 Suid-Afrikaanse algemene verkiesing op provinsiale vlak in die Oos-Kaap en kon geen setels wen nie.

## Verwysings
CasaPound

duimnael|links|Die besette woongebou *CasaPound* te Rome: ''»Ons het 'n gebou beset wat jare lank leeg gestaan het. Ons het die huis aan twintig gesinne oorhandig. Ons is Italianers. Ons is geen sosiale buitestanders nie. Ons is werkers, studente, moeders en vaders.«''
[duimnael|links|'n CasaPound-optog in [Napels in 2011]]
duimnael|links|CasaPound-plakkaat in Napels: *Behuising, werk, maatskaplike toelaes - Italianers eerste!*
**CasaPound** - met volle naam: **CasaPound Italia (CPI)** - is 'n politieke beweging en voormalige party in Italië wat oorspronklik ná die besetting van 'n leegstaande woonhuis in staatsbesit op 26 Desember 2003 in Rome deur 'n groep jongmense as 'n netwerk van regsgesinde sosiale sentra ontstaan het. Die verskynsel het tot 'n politieke beweging gegroei met die besetting van ander leegstaande geboue, die hou van optogte en betogings en die stigting van 'n verskeidenheid inisiatiewe.

Naamgewend vir die beweging was die Amerikaanse digter en kritikus Ezra Pound (1885−1972), wat onder meer bekendheid verwerf het as groot bewonderaar van Benito Mussolini en Italiaanse fascisme, en die besette gebou in Rome se armbuurt Esquilino wat na hom *CasaPound* genoem is. Die kategorisering van CasaPound as neo-fascisties lewer sekere probleme op aangesien die beweging hom afgrens teen tradisionele ver-regse ideologieë, alhoewel aanhangers van CasaPound na hulself as "Fasciste van die derde Millennium" verwys. 

Wat die kategorisering van CasaPound bemoeilik, is die propagering van sekere stylelemente en oortuigings, wat aan die Romeinse Ryk, Italiaanse fascisme, avantgarde-futurisme, nonkonformisme en die protesbewegings van 1968 ontleen is, as 'n nuwe fascistiese leefstyl wat die steun van groter dele van die algemene publiek geniet. As 'n teengewig teen linksgesinde alternatiewe subkultuur oefen CasaPound aantrekkingskrag op leerders en studente uit - en word deur tradisioneel linkse groeperings as 'n bedreiging ervaar hoe meer dit oorspronklik linkse politieke tematiek, doelstellings en marxistiese ikone soos Che Guevara oorneem om hulle met moderne estetiek, popkultuur en fascistiese ideologie te kombineer: solidariteit met Tibet, benadeeldes en onderdruktes, stryd teen privatisering, behuisingstekorte en homofobie.

Op 26 Junie 2019 het CasaPound se leier Gianlucas Iannone aangekondig dat CasaPound nie langer as party aan Italië se politieke lewe sal deelneem nie en sy aktiwiteite as suiwer sosiale beweging sal voortsit.

## Verwysings 
## Ekstra skakels 
;Artikels
*  *resistenza.de: Neue Rechte auf Italiens Straßen*
;Media
* *CasaPound se YouTube-kanaal*
Vorticisme

duimnael|Die oorlogsuitgawe (Julie 1915) van *BLAST* in die Victoria & Albertmuseum te Londen
**Vorticisme** was 'n kortstondige modernistiese kunsbeweging in die vroeë 20ste eeuse Britse kuns en liriek wat onder meer deur kubisme en Italiaanse futurisme geïnspireer is. Die beweging se doelwitte is in 1914 in die eerste uitgawe van die kunstydskrif *BLAST* bekendgemaak met 'n manifes. Om net soos futuriste vry te breek van die kunsstrominge van die verlede het Vorticiste die uitbeelding van landskapstonele en naakstudies summier verwerp ten gunste van 'n suiwer geometriese styl met sterk abstrakte neigings.

Die term *vorticisme* is in 1914 deur die Amerikaanse digter Ezra Pound gebruik. Vorticistiese kunstenaars, wat hoofsaaklik in Londen saamgetrek was, maar internasionale ambisies ontwikkel het, was aktief tot 1917, die jaar waarin 'n groot Amerikaanse uitstalling hul kuns aan die Noord-Amerikaanse publiek bekendgestel het.

Vorticisme word, danksy die beweging se gebruik van skilder- en beeldhoukuns asook die gedrukte woord, as die eerste Britse multimediale kunsvorm beskou.

## Eksterne skakels 
;Algemene inligting
----
* *Vorticism.co.uk* 
* *The Art Story - Modern Art Insight: Vorticism*
* *The Fortnightly Review: Vorticism, by Ezra Pound*
;Kunsuitstallings
----
* *The Telegraph, 4 Junie 2011: The Vorticists, Manifesto for a Modern World: Tate Britain*
;Centre Pompidou, Paris
----
* *Le futurisme à Paris: Le vorticisme*
Suid-Afrikaanse Bofbalunie

Die **Suid-Afrikaanse Bofbalunie** *(SABU)* is die nasionale beheerliggaam van bofbal in Suid-Afrika.

Bofbal word in alle provinsies gespeel, maar dit is nie 'n toonaangewende sport nie as gevolg van die gewildheid en relatiewe sukses van die vergelykbare sport van krieket, waarin Suid-Afrika een van die leidende lande is. Die Unie is 'n lid van die Wêreld-bofbal-sagtebalkonfederasie (WBSC), en die Internasionale Bofbalfederasie (IBAF). SABU is ook geaffilieer met die Suid-Afrikaanse Sportkonfederasie en Olimpiese Komitee (SASCOC) wat saam met Sport en Ontspanning Suid-Afrika (SRSA) alle georganiseerde sport in Suid-Afrika beheer. SABU beheer die Suid-Afrikaanse nasionale bofbalspan , wat reeds deelgeneem het aan verskeie groot sportsgeleenthede, soos die Olimpiese Somerspele, *World Baseball Classic*, Bofbal-wêreldbeker en die Afrika-spele.Die mees noemenswaardige bofbalspelers sluit Gift Ngoepe, Anthony Phillips en Dylan Unsworth in.

## Geskiedenis
Bofbal in Suid-Afrika het op die Witwatersrand begin. Goudmynwerkers van die Verenigde State het die spel in Suid-Afrika begin speel wat gelei het tot die stigting van die Giants-bofbalklub van die Crown Mines-bofbalspan. Die Transvaalse Bofbalassosiasie is in 1905 gestig saam met een van die vroeëre klubs, naamlik die Wanderers-bofbalklub.Japannese invloed het gelei tot die vorming van die sport in Port Elizabeth, nadat 'n Japannese skip genaamd die Paris Maru in 1934 in Algoabaai gestrand het, wat daartoe gelei het dat die matrose vir drie maande gestrand was terwyl hulle vir die volgende skip gewag het. Die matrose het gevolglik 'n span saam met die plaaslike inwoners georganiseer wat vir VSA-maatskappye werksaam was, sowel as VSA-sendelinge by die Westborne-ovaal, wat uiteindelik in 1934 gelei het tot die stigting van die Oostelike Provinsie-bofbalassosiasie.Gedurende die Tweede Wêreldoorlog is bofbal nie amptelik gespeel nie, maar eers weer na die oorlog in 1945. Een van die eerste wedstryde was tussen 'n span van die Verenigde State wat gekies was van twee besoekende oorlogskepe van die Amerikaanse Vloot, die USS California (BB-44) en USS Tennessee (BB-43), met die Amerikaners wat 6-4 gewen het.Die 1950's was die goue era vir bofbal in Suid-Afrika, met populêre ondersteuning van beide spelers en plaaslik-gebaseerde besighede in Amerikaanse besit soos General Motors. 'n Span van die VSA het in 1956 deur Suid-Afrika getoer. Baie gewilde Suid-Afrikaanse Internasionale Springbokrugbyspelers het ondersteuning gebied aan plaaslike bofbal.In 1935 is die Suid-Afrikaanse Bofbalfederasie (nou die Suid-Afrikaanse Bofbalunie) gestig, met sy provinsiale affiliasies wat onderskeidelik Grens, Westelike Provinsie, Oostelike Provinsie, Noord-Transvaal en Transvaal was. Arthur Berezowski was 25 jaar, van 1949 tot 1974, aan die stuur van die Federasie. In 1950 het die Westelike Provinsie-bofbal-en-sagtebalunie 'n leidende rol begin speel, met 11 bofbal- en 23 sagtebalspanne.

## Sien ook
* Suid-Afrikaanse nasionale bofbalspan 

## Verwysings
## Eksterne skakels
* Die Wêreld Bofbal-Sagtebal Konfederasie se Amptelike webblad
Internasionale Bofbalfederasie

Die **Internasionale Bofbalfederasie** (Engels: *International Baseball Federation*, *IBAF*; Spaans: *Federación Internacional de Béisbol*, Frans: *Fédération internationale de baseball*) is die voormalige wêreldwye beheerliggaam wat deur die Internasionale Olimpiese Komitee erken is as die gesagsliggaam wat bofbal organiseer, bindende besluite daaroor maak en die beleid van die sport bofbal uitvoer. Die IBAF het sedertdien die internasionale "Bofbalafdeling" van die Wêreld-bofbal-sagtebalkonfederasie (WBSC) – die amptelik erkende beheerliggaam vir bofbal (en sagtebal) – geword. Een van die IBAF se hoofverantwoordelikhede onder die WBSC is die organisering, standaardisering en sanksionering van internasionale kompetisies tussen bofbal se 124 nasionale beheerliggame, deur die organisering van verskeie toernooie om 'n wêreldkampioen aan te wys en die IBAF-wêreldranglys vir beide mans- en vrouebofbal te bereken. Voor die stigting van die Wêreld-bofbal-sagtebalkonfederasie, wat sedertdien die gesagsposisie van die Internasionale Bofbalfederasie vervang het, was die IBAF die enigste entiteit wat die titel "wêreldkampioen" kon toewys aan enige verteenwoordigende bofbalspan. Die IBAF se kantore is geleë binne die WBSC-hoofkwartier in Lausanne, Switserland — die Olimpiese Hoofstad.

## Eksterne skakels 
*  Amptelike webwerf
The Daily Caller

**The Daily Caller** is 'n konserwatiewe Amerikaanse nuus- en opiniewebwerf wat gebaseer is in Washington. Dit is in 2010 gestig deur Tucker Carlson en Neil Patel. Vanaf 2019 bied dit 'n betaalopsie (Patriots) wat gestig is met die bedoeling om "terug te veg teen bevooroordeelde Amerikaanse Media", en advertensie-vrye besigtiging bied.

Die webwerf se amptelike webtuiste is dailycaller.com.

## Verwysings
Wêreld-bofbal-sagtebalkonfederasie

Die **Wêreld-bofbal-sagtebalkonfederasie** (**WBSC**; Frans: *Confédération internationale de baseball et softball*) is die internasionale beheerliggaam vir die sportsoorte bofbal en sagtebal. Dit is in 2013 gestig deur die versmelting van die Internasionale Bofbalfederasie (IBAF) en die Internasionale Sagtebalfederasie (ISF), die voormalige beheerliggame vir respektiewelik bofbal en sagtebal. Onder die WBSC se organisatoriese struktuur, dien **IBAF** en **ISF** nou as onderskeidelik die Bofbalafdeling en die Sagtebalafdeling van die Wêreld-bofbal-sagtebalkonfederasie. Elke afdeling word beheer deur 'n uitvoerende komitee, terwyl die WBSC beheer word deur 'n uitvoerende raad. Met die liggaam se hoofkwartier in Lausanne, Switserland, was die WBSC erkenning gegun as die enigste bevoegde globale gesagsliggaam vir beide die sporte van bofbal en sagtebal deur die Internasionale Olimpiese Komitee tydens die 125ste sessie van die IOK op 8 September 2013. Die WBSC het 208 Nasionale Federasielede in 141 lande in gebiede regoor Asië, Afrika, die Amerikas, Europa en Oseanië. Professionele bofbalorganisasies sowel as jeugorganisasies is ook deel daarvan en vorm 'n arm van die WBSC as medelede.

duimnael|links|Kenteken van die Wêreld-bofbal-sagtebalkonfederasie
As die erkende beheerliggaam in bofbal en sagtebal, word die WBSC gelas met die toesighoudende rol oor alle internasionale kompetisies en hou dit die eksklusiewe regte van alle kompetisies, toernooie en wêreldkampioenskappe waarin nasionale spanne speel. Hierdie regte sluit ook die Olimpiese Spele in, met bofbal en sagtebal wat in 2020 terugkeer vir die Olimpiese Somerspele 2020. Die Wêreld-bofbal-sagtebalkonfederasie se lede behou hulle die reg voor om hul nasionale spanne te organiseer en die spelers daarvan te verkies. Die eksklusiewe bevoegdheid van die WBSC en van sy lede in elke samestellende land om bofbal te sanksioneer en te reguleer is van toepassing in die 141 gebiede waarin die WBSC beskik oor 'n geassosieerde nasionale federasie. Gesprekke om die internasionale beheerliggame van bofbal en sagtebal te versmelt is geïnisieer deur 'n  Memorandum van Verstandhouding waardeur die leiers van bofbal en sagtebal ooreengekom het om 'n gesamentlike bod te vorm om deel te vorm van die Olimpiese Somerspele 2020-program.

## Verwysings 
## Eksterne skakels 
*       Amptelike webwerf
Emerson Strykkwartet

Die **Emerson Strykkwartet**, ook bekend as die **Emerson Kwartet**, is 'n professionele Strykensemble – wat inwonend is by die Stony Brook Universiteit. 

Gedurende die 1980s was die kwartet inwonend gewees by Die Hartt Skool wat geleë is in West Hartford, Connecticut.Die strykensemble het die Amerikaanse digter en filosoof Ralph Waldo Emerson as naamgenoot geneem en was gevorm by die Juilliard Skool van musiek as 'n studente ensemble. Hulle het in 1976 professioneel geword, met beide van hul violiste wat onder die vlerk van die roemryke Oscar Shumsky gestudeer het om die beurt eerste en tweede violis gespeel het. Toe die Emerson Kwartet gevorm was, was dit een van die eerste musiekgroepe met die twee violiste wat om die beurt gespeel het as eerste en tweede violiste.

Die Emerson Kwartet was in 2010 ingelyf in die Amerikaanse Klassieke Musiek *Hall of Fame* en Museum. Teen 2014/15 het hulle meer as dertig plate vrygestel en nege Grammys gewen, sowel as die gesogte Avery Fisher-prys.

## Huidige lede
*Eugene Drucker, viool
*Philip Setzer, viool
*Lawrence Dutton, altviool
*Paul Watkins, tjello

## Notas 
## Verwysings
Joan Morice

**Joan Alison Morice **(1904-1944) was die eerste vrou om as 'n veearts in Suid-Afrika te kwalifiseer en 'n veaartspraktyk te bedryf. Sy het aan Onderstepoort Veeartsenykundige Instituut, Suid-Afrika in 1927 gekwalifiseer en dit was negentien jaar later dat die volgende vrou, Maud Bales, as veearts in Suid-Afrika gekwalifiseer het. Morice het 'n privaat veeartsenykundige praktyk begin wat sy tot 1935 bedryf het. Sy het vroeg in 1944 aan kanker gesterf.

## Lewe en loopbaan 
Morice is in 1904 in Barberton, Suid-Afrika gebore aan Andrew Morice en Alice Mary Morice (née Roberts). Sy is na Engeland gestuur vir haar vroeë onderwys. In 1922 het sy na Suid-Afrika teruggekeer en in 'n veeartsenykundige kursus ingeskryf. Morice het die eerste twee jaar van die graad aan die Universiteit van die Witwatersrand en die laaste jaar aan die Onderstepoort Veterinêre Instituut van die Transvaalse Universiteitskollege voltooi.

In 1927 het Morice haar graad verwerf en by Onderstepoort en die Allerton Laboratorium gewerk as 'n tydelike veeartsenykundige beampte tot Desember 1928, waarna sy haar eie privaat praktyk in Johannesburg begin het.
duimnael | Windhond in 'n kompetisie
In 1930 het sy met Maurice Connell Robinson, wat in 1928 as veearts gekwalifiseer het, getrou en hulle het haar veeartspraktyk saam bestuur. Hulle het die praktyk in 1935 gesluit, maar Morice het haar aanstelling as veearts by die Johannesburgse Windhondwedrenklub en die Randse Jagklub behou. Morice het ook liefdadigheidswerk gedoen vir die voorganger van die Dierebeskermingsvereniging en die Bantu Dierewelsynsvereniging terwyl haar man by die munisipale diens van Johannesburg aangesluit het.

Morice is in 1944 aan longkanker oorlede.

## Verwysings 
## Eksterne skakels 
*Allerton Laboratorium, Suid-Afrika
*Honde van die Randse Jagklub
Anuar Abu Bakar

**Anuar Abu Bakar** (28 April 1971 – 6 Mei 2019) was 'n Maleisiese sokkerspeler en hoofafrigter van UiTM FC (o/21). Hy sterf op 6 Mei 2019 in die ouderdom van 48 van lewerkanker.

## Verwysings
Pekka Airaksinen

duimnael|Pekka Airaksinen

**Pekka Airaksinen** (21 Augustus 1945 – 6 Mei 2019) was 'n Finse komponis van elektroniese musiek.

Airaksinen vorm sy eerste musiekgroep, The Sperm, in die 1960's. The Sperm meng elemente van avante-garde-musiek met jazz en pop. Hul konserte bevat konfronterende opvoeringskuns, wat tot die arrestasie van twee groepslede lei vir die simulasie van seksuele omgang en vir die vertoning van pornografiese films.

Na The Sperm se ontbinding in die vroeë 1970's, wend Airaksinen hom tot Boeddhisme en staak sy musiekloopbaan. In die 1980's keer hy terug na die musiekbedryf met sy album *Buddhas of Golden Light*.

In die 1990's stig hy die plaatetiket Dharmakustannus, waarop hy verskeie allbums vrystel. Die musiklae style op hierdie uitgawes varieer aansienlik en sluit in new age, ambience, house, jazz, en improvisasie.

Hy sterf op 6 Mei 2019 in die ouderdom van 73.

## Diskografie 
* *One Point Music* (1972)
* *Buddhas of Golden Light* (1984)
* *Inner Galaxies* (1996)
* ''Madam I'm Adam* (2003)
* *Mahagood'' (2007)

## Verwysings 
## Eksterne skakels 
* 
* Diskografie
Grumman A-6 Intruder

Die **Grumman A-6 Intruder** is 'n Amerikaanse aanvalsvliegtuig wat deur die Amerikaanse Vloot en Amerikaanse Marinierskorps gebruik was. Die *Intruder* is 'n tweesitplek, alleweertoestand subsoniese aanvalsvliegtuig wat op vliegdekskepe gebaseer is. Die ontwerp was gedoen na aanleiding van 'n 1957 kompetisie van die Amerikaanse Vloot wat 'n taktiese aanvalsvliegtug wat op lae hoogtes kan werk met 'n lang strekafstand versoek het. Die eindresultaat was 'n vliegtuig wat nie oor die beste vlieg vermoëns beskik het nie, maar wat uitstekend was in die aanvalsrol. Die A-6 prototipe het sy nooiensvlug op 19 April 1960 voltooi en daarna was 482 produksie eenhede afgelewer aan die Vloot vanaf vroeg 1963.

So begin 'n loopbaan van 34 jaar vir die vliegtuig; nagvlugte oor die oerwoude van Viëtnam tot missies tydens Operasie Desert Storm tydens die Golfoorlog oor goed bewapende vyandelike vestings oor Iran waartydens die *Intruder* 'n goeie reputasie opgebou het. Sy vermoë om in alle weertoestande, dag of nag sendings uit te voer, vermoë om laag te vlieg, groot togafstand, groot bomvrag en betroubaarheid het van die vliegtuig 'n staatmaker gemaak. Dit het deelgeneem aan elke konflik waarin die Verenigde State betrokke was sedert die Viëtnamoorlog tot in die laat 1990's. 

Die *Intruder* is nie toegerus met enige masjiengewere nie en beskik nie oor 'n interne bomrak nie, maar dit kon konvensionele- of kernwapens, brandstoftenks of vuurpyle en missiele onder die vlerke dra.

## Model A-6E 
Hierdie model was 'n opgradering van die A-6 en het bewys dat dit een van die beste alleweerstoestand en akkuraatste bomwerpers was. Tydens die Libië konflik het A-6E *Intruders* die Libiese lugverdediging stelsel binnegedring deur laag in die nag te vlieg, meer as 100 geleide missiele te vermy en die teikens te tref met laser geleide missiele.

## Model EA-6B 
Model EA-6B is bekend as die *Prowler* en is ontwikkel van model EA-6A. Dit was in werklikheid 'n *Intruder* se raam wat volgepak is met elektroniese teenmaatreëls en intelligensie versamel toerusting. Hulle was ontwikkel om saam met die *Intruders* te vlieg in Viëtnam. Maar die *Prowler* is 'n vliegtuig in sy eie reg wat 'n sambreel van beskerming verleen aan die aanvalsvliegtuie deur die vyande se beskermings maatreëls buite aksie stel of te  onderdruk.

Terwyl die *Intruders* reeds uit diens onttrek is, sal die *Prowlers* nog 'n geruime tyd vir aktiewe diens gebruik word.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Bill Bryson

**William McGuire Bryson** (gebore op 8 Desember 1951) is 'n Amerikaans-Britse skrywer van reisboeke- en sketse, die Engelse taal, wetenskap en ander niefiksie onderwerpe.

Hy is in die Verenigde State gebore, maar het vir die grootste deel van sy lewe in Groot-Brittanje gewoon. Hy het tussen 1995 en 2003 teruggekeer na die VSA en beskik oor dubbele Amerikaanse en Britse burgerskap.

Hy het van 2005 tot 2011 gedien as die kanselier van Durham-universiteit.

Bryson het bekendheid verwerf in die Verenigde Koninkryk met die publikasie van *Notes from a Small Island* (1995), 'n verkenning van Brittanje, en die televisiereeks wat daarop gebaseer is. Hy het weer wydverspreide erkenning ontvang met die publikasie van *A Short History of Nearly Everything* (2003), wat wyd geprys is vir die toeganklike manier waarop wetenskaplike onderwerpe benader word.

## Bibliografie
Bryson het die volgende boeke geskryf:

## Verwysings
Paul Theroux

**Paul Edward Theroux** (gebore op 10 April 1941) is 'n Amerikaanse reisskrywer en romansier. Sy bekendste werk is The Great Railway Bazaar (1975). Hy het verskeie fiksiewerke gepubliseer, waarvan sommige vir rolprent verwerk is. Die James Tait Black-gedenkprys is in 1981 aan hom toegeken vir sy roman The Mosquito Coast, wat verwerk is vir die gelyknamige rolprent uit 1986.

Hy is die vader van die skrywers en filmmakers Marcel Theroux en Louis Theroux; die broer van die skrywers Alexander Theroux en Peter Theroux; en die oom van die Amerikaanse akteur en draaiboekskrywer Justin Theroux.

## Vroeë lewe 
Theroux is in Medford, Massachusetts gebore as die derde van sewe kinders. Sy ma Anne (née Dittami) was Italiaans-Amerikaans en sy pa, Albert Eugene Theroux, Frans-Kanadees.

Sy ma was 'n skoolonderwyseres en skilder, en sy pa 'n skoenverkoper vir die Amerikaanse Leather Oak-maatskappy.

Theroux het aan die Universiteit van Maine in Orono (1959–60) en die Universiteit van Massachusetts Amherst studeer waar hy in 1963 'n B.A.-graad in Engels verwerf het.

## Beknopte bibliografie
### Romans
* 
* *Fong and the Indians* (1968)
* *Murder in Mount Holly* (1969)
* *Girls at Play* (1971)
* *Jungle Lovers* (1971)
* *Saint Jack* (1973)
* *The Black House* (1974)
* *The Family Arsenal* (1976)
* *Picture Palace* (1978)
* *A Christmas Card* (1978)
* *London Snow* (1980)
* *The Mosquito Coast* (1981)
* *Doctor Slaughter* (1984) – verfilm as *Half Moon Street* (1986)
* 
* 
* *Chicago Loop* (1990)
* *Dr. DeMarr* (1990)
* *Millroy the Magician* (1993)
* *The Greenest Island* (1995)
* *My Other Life* (1996)
* *Kowloon Tong* (1997)
* *Hotel Honolulu* (2001)
* *Nurse Wolf and Dr. Sacks* (2001)
* *Blinding Light* (2006)
* *A Dead Hand: A Crime in Calcutta* (2009)
* *The Lower River* (2012)
* *Mr. Bones* (2014)
* *Mother Land* (2017)
* *Under the Wave at Waimea* (2021)
* *The Bad Angel Brothers* (2022)
* *Burma Sahib* (2024)
* *Vanishing Point* (2025)

### Kortverhale
* *Sinning with Annie* (1972)
* ''The Consul's File* (1977)
* *World's End* (1980)
* *The London Embassy* (1982)
* *Stranger at the Palazzo D'Oro* (2004)
* *The Elephanta Suite* (2007)

## Niefiksie 
### Monogramme 
* *V. S. Naipaul: An Introduction to his Work* (1972)

### Reisverhale 
* *The Great Railway Bazaar* (1975)
* *The Old Patagonian Express* (1979)
* *The Kingdom by the Sea* (1983)
* *Sailing Through China* (1984)
* *Sunrise with Seamonsters* (1985)
* *The Imperial Way* (1985)
* *A Christmas Fantasy* (sewe-bladsy kortverhaal, 1985) (Geïllustreer deur Chris Van Allsburg)
* *Riding the Iron Rooster* (1988)
* *To the Ends of the Earth* (Bundel reisverhale, 1990)
* *Travelling The World - The Illustrated Travels of Paul Theroux* (1990)
* *The Happy Isles of Oceania* (1992)
* *The Pillars of Hercules* (1995)
* *Sir Vidia's Shadow* (1998)
* *Fresh Air Fiend* (2000)
* *Dark Star Safari* (2002)
* *Ghost Train to the Eastern Star* (2008)
* *The Tao of Travel* (2011)
* *The Last Train to Zona Verde* (2013)
* *Deep South: Four Seasons on Back Roads* (2015)
* *Figures in a Landscape: People and Places* (2018)
* *On the Plain of Snakes: A Mexican Journey'' (2019)

## Verwysings
## Notas
Pieter Howes

**Pieter Bosch Howes** (gebore **Pieter Bosch Botha**; 12 Maart 1985, Johannesburg, Suid-Afrika – 6 Mei 2019, Sandton, Gauteng) was 'n Suid-Afrikaanse joernalis, aktivis, politieke kommentator, akteur, regisseur en draaiboekskrywer. In 2007 word hy die eerste inwonende direkteur van die Roodepoort-teater in Johannesburg.

Hy was die stiger van "The Enwhitenment Project", 'n projek wat poog om bewusmaking oor witheid te bou met die oogmerk om die rasseskeiding te oorbrug. Hy begin sy loopbaan as akteur op die ouderdom van 6 met die leidende rol in 'n nasionale televisie-advertensie vir Opel se Monza-motorvoertuigmodel.

In 2003 voltooi hy sy drama- en teaterstudie aan die Nasionale Skool van die Kunste. Hy verwerf in drie opeenvolgende jare nasionale kleure vir drama.

## Persoonlike lewe 
Hy was gay en verander sy van na Howes met sy selfdegeslaghuwelik met dokter Craig Howes. Hy het aan bipolêre gemoedsteuring en depressie gely.

## Dood 
Hy pleeg selfmoord in Mei 2019. Hy was vir 'n tyd lank vermis voor sy lyk op Saterdag, 4 Mei 2019 in 'n hotelkamer in Sandton, Gauteng gevind is. Hy is vermoedelik aan 'n oordosis pille dood. Baie mense het in reaksie op sy dood eerbetuigings op Twitter gelewer.

## Teaterproduksies 
### Regisseur 
* 2007: *Rapunzel*
* 2008: *James and the Giant Peach*
* 2008: *Madiba Magic*
* 2008: *Liewe Heksie*
* 2009: *Danny the Champion of the World*
* 2009: *Little Blue Dress*
* 2009: *Noises Off!*
* 2011: *Hoedens*
* 2011: *Rose Red*
* 2012: *Swoop*
* *Rooikappie*
* *Wasgoed*
* *The Witches*
* *The Cage Fighter*
* ''I'll Have What She’s Having...*
* *Of Birds and Beasts*
* *Subject to Citizen*
* *Hats*

### Akteur 
* 2004: *Jack and the Beanstalk*
* 2005: *Die Keiser*
* 2006: *Cinderella*
* 2006: *Dames en Here*
* 2008: *Spoof Full of Sugar*
* 2008: *Eat Me!*
* 2012: *Fully Committed*
* 2013: *Civil Parting*
* 2013: *The Briefcase*
* 2014: *The Full Monty*
* 2014: *Spamalot*
* 2015: *The Double Bass*
* 2015: *Miss Margarida's Way*

## Radio 
* 2015: *Nagrit Op Keetmanshoop*

## Filmografie 
### Akteur 
#### Rolprente 
* *The Van Rooyens*

#### Televisiereekse 
* 2003: *Soul Buddyz*
* 2008: *Villa Rosa*
* 2008: *Backstage*
* 2008: *Askies!*

### Draaiboekskrywer 
#### Televisiereekse 
* 2014: *Villa Rosa''

## Verwysings 
## Eksterne skakels 
*
Chris Schoeman

**Chris Schoeman** (gebore op 12 Desember 1948 in Somerset-Oos) is 'n Suid-Afrikaanse en Afrikaanse skrywer.

Schoeman het meestersgrade behaal in geskiedenis aan die Universiteit van Port Elizabeth en die Colorado-staatsuniversiteit, Fort Collins, Verenigde State 

Schoeman is 'n geskiedkundige en joernalis, en die skrywer en mede-skrywer van verskeie boeke, soos onder meer *Boerseun*, *Broers in die stryd*, *Engele in die Vreemde*, ''Churchill's South Africa*, *The Historical Karoo* en *The Somme Chronicles*.

Sy boek oor die lewe van Cornelis van Gogh, broer van Vincent van Gogh, *Die onbekende Van Gogh – die lewe van Cornelis van Gogh, van Nederland tot Suid-Afrika*, is deur Naòmi Morgan, hoof van die Afdeling Frans aan die Universiteit van die Vrystaat (UV), op Litnet geresenseer.

Schoeman is ook die skrywer van *Vegter en Balling - Boereoorlog-ervarings van veldkornet Charles von Maltitz* (2013) - uitgegee deur Tafelberg, *Rebel: die lewe van kommandant Hans Lötter, 1873-1901* (2019), *Nêrens veilig - Twee eeue van Suid-Afrikaanse rampe* (2021, die boek is deur Louise Viljoen op Maroela Media geresenseer), en *Ongekende ellende - Rampe wat Suid-Afrika geruk het* (2022). Laasgenoemde drie boeke word deur Protea Boekhuis uitgegee.

## Lys van werke 
* *Boerseun*
* *Broers in die stryd*
* *Engele in die Vreemde*
* *Churchill's South Africa*
* *The Historical Karoo*
* *Angels of Mercy - Foreign Women in the Anglo-Boer War*
* *Brothers in Arms - Hollanders in the Anglo-Boer War*
* *The Somme Chronicles*
* *Vegter en Balling - Boereoorlog-ervarings van veldkornet Charles von Maltitz*
* *Os - Die Outobiografie* 
* *Die onbekende Van Gogh – die lewe van Cornelis van Gogh, van Nederland tot Suid-Afrika*
* *Rebel: die lewe van kommandant Hans Lötter, 1873-1901*
* *Nêrens veilig - Twee eeue van Suid-Afrikaanse rampe*
* *Ongekende ellende - Rampe wat Suid-Afrika geruk het''

## Verwysings
Heinrich Schütz

[duimnael|regs|Christoph Spätner. *Heinrich Schütz*, c. 1660. ([Museum van Musikale Instrumente van Leipzig Universiteit|Museum für Musikinstrumente der Universität Leipzig).]]
**Heinrich Schütz** ([O.S.D. 8 Oktober 1585] 18 Oktober 1585 – 6 November 1672) was 'n Duitse komponis en orrelis, wat oor die algemeen beskou word as die mees belangrikste Duitse komponis in die tydperk voor Johann Sebastian Bach, sowel as een van die mees belangrikste komponiste van die 17de eeu.

Hy word daarmee gekrediteer dat hy die 'Italiaanse styl' na Duitsland gebring het en die evolusie daarvan voortgesit het van die Renaissance na die Vroeë Barok. 

Die meeste musiek waarvan die wêreld vandag van kennis dra was geskryf vir die Lutherse Kerk, primêr vir die Elektorale Kapel in Dresden. Hy het wat vandag tradisioneel beskou word as die eerste Duitse opera, naamlik *Dafne*, wat in 1627 opgevoer is by Torgau, geskryf. Die stuk is egter ongelukkig verlore, saam met al sy seremoniële- en teaterstukke. 

Hy word op 28 Julie as musikant saam met Johann Sebastian Bach en Georg Friedrich Händel herdenk in die Kalender van Heiliges van sommige Noord-Amerikaanse Lutherse Kerke.

## Notas 
## Verwysings
Kees van Baaren

**Kees van Baaren** (Nederlandse uitspraak:ˈkeːs fɑm ˈbaːrə(n); 22 Oktober 1906 – 2 September 1970) was 'n Nederlandse komponis en onderwyser. Van Baaren is in Enschede gebore.  Sy vroeëre studies (1924–29) was in Berlyn onder Rudolph Breithaupt (klavier) en Friedrich Koch (komposisie) by die Stern konservatoria. Nadat hy in 1929 teruggekeer het na Nederland, het hy onder Willem Pijper gestudeer. Hy het vanaf omtrent 1934 Pijper se "kiemseltegniek" ten opsigte van sy komposisies aangeneem.

Terwyl sommige werke gekomponeer is in 'n toeganklike, tonale styl, het hy in andere geneig na die serialistiese tegniek, wat ten volle tot sy reg gekom het met die Septet vir vyf blaasinstrumente, viool, en dubbelbas (1952). Hy was die eerste belangrike Nederlandse komponis om die twaalftoontegniek te gebruik. In 1948 het Van Baaren direkteur geword van die Konservatoria van die Amsterdamse Muzieklyceum Genootskap (wat later versmelt is in die Amsterdam Konservatoria). In 1953 was hy aangestel as direkteur van die Utrecht Konservatoria. In 1958 het hy direkteur geword van die Koninklike Konservatoria van Den Haag. Sy studente het baie van die toonaangewende komponiste en spelers van die volgende generasie ingesluit, insluitende Louis Andriessen, Reinbert de Leeuw, Misha Mengelberg, Peter Schat, en Jan van Vlijmen. 

Hy is in 1970 in Oegstgeest oorlede. 

## Geselekteerde werke
* Concertino vir klavier en orkes (1934)
* Sonatina *in memoriam Willem Pijper*, vir klavier (1948)
* *The Hollow Men*, kantate vir sopraan, baritoon, gemengde koor en orkes, met teks deur T. S. Eliot (1948, hersien-1955-56)
* Septet vir fluit, hobo, klarinet, fagot, horing, viool, en kontrabas (1952)
* Simfonie (1956)
* Variasies vir orkes (1959)
* Musiek vir orkes
* Partita vir blaasinstrument-groep (1961)
* Strykkwartet (1962)
* Blaaskwintet (1963)
* Concerto vir klavier en orkes (1964)

## Verwysings 
## Bronne 
* 
* 
* 
* 
* 

## Vertaalnota
Matthias Claudius

**Matthias Claudius** (15 Augustus 1740 – 21 Januarie 1815) was 'n Duitse digter en joernalis, ook bekend aan die pennaam “Asmus”.
## Lewe
Claudius is in Reinfeld, naby Lübeck gebore, en het in Jena gestudeer. Hy het die grootste deel van sy lewe in die dorpie Wandsbek naby Hamburg spandeer, waar hy sy eerste literêre reputasie verdien het deur vanaf 1771 tot 1775 'n koerant genaamd *Der Wandsbecker Bote* (Die Wandsbeker) (was *Wandsbeck* gespel met 'n "ck" tot die jaar 1879. Vandag word dit egter slegs met 'n "k" gespel) te redigeer.

Hy het 'n groot aantal prosastukke en gedigte in die koerant gepubliseer. Hulle was in eenvoudige en suiwer Duits geskryf, en het by die populêre smaak van die tyd aangesluit. In baie was daar 'n weerklank van uitbundige en buitensporige humor of selfs die burleske, terwyl andere weer vervul was van stille meditasie en plegtige sentiment.

Tydens sy vroeëre dae, miskien te wyte aan die invloed van Klopstock saam met wie hy 'n intieme verhouding gevorm het, het Claudius sterk piëtisties geword, en die diepgaande kant van sy geaardheid het homself geopenbaar. In 1814 het hy na Hamburg na die huis van sy skoonseun, die uitgewer Friedrich Christoph Perthes getrek, waar hy op 21 Januarie 1815 gesterf het.

## Werk
Claudius se gedig *Dood en die Maagd*, was in 1817 deur die komponis Franz Schubert gebruik vir sy mees gevierde Liedere, wat op sy beurt die basis sou word vir Schubert se 1824 *strykkwartet* van dieselfde naam.

Claudius se versamelde werke was gepubliseer onder die titel van ***Asmus** omnia sua secum portans, oder Sämtliche Werke des Wandsbecker Boten* (8 vols., 1775–1812; 13de uitgawe, deur C. Redich, 2 vols., 1902). 

Sy biografie was geskryf deur Wilhelm Herbst (4de uitgawe, 1878). Sien ook M. Schneidereit, *M. Claudius, seine Weltanschauung und Lebensweisheit* (1898).

### Gedigte
**Abendlied* ("Aandlied"), ook bekend as "Der Mond ist aufgegangen" ("Die Maan het gerys")
*"Der Mensch lebt und bestehet", vir musiek getoonset deur Max Reger
*"Christiane"
*"Die Sternseherin Lise" (Lise die astroloog)
*"Die Liebe" (Liefde)
*"Der Tod (Dood)
*"Ein Wiegenlied bei Mondschein zu singen" ('n wiegeliedjie om in maanlig te sing)
*"Täglich zu singen" (Om elke dag gesing te word)
*"" (Lied van oorlog)
*"Der Frühling. Am ersten Maimorgen" (Die Lente. Op die eerste oggend in Mei)
*"Der Säemann säet den Samen" (Die saaier saai die sade)
*"Der Tod und das Mädchen" (Die Dood en die Maagd), vir musiek getoonset deur Schubert
*"Wir pflügen und wir streuen" (Ons ploeg die lande en strooi - gesing in Duitsland en Engeland as 'n oes-himne)

## Eerbewyse
* Asteroïde 7117 Claudius is genoem na Claudius.

## Notas 
## Verwysings
## Bronne 
* Reinhard Görisch: *Matthias Claudius oder Leben als Hauptberuf*. Marburg: Francke ²2014.
* *Jahresschriften der Claudius-Gesellschaft*, Kiel: Stamp media 1992ff.

## Eksterne skakels
* 
* Settings of Matthias Claudius' poetry in the Choral Public Domain Library
Frank Brilando

**Frank Brilando** (29 Junie 1925 — 5 Mei 2019) was 'n Amerikaanse resiesfietsryer. Hy neem deel aan die Olimpiese Somerspele van 1948 en 1952.

Hy sterf op 5 Mei 2019 in die ouderdom van 93.

## Verwysings
Paco Cabasés

**Francisco Cabasés** (24 Junie 1916 – 5 Mei 2019) was 'n Argentynse professionele sokkerspeler wat vir Talleres gespeel het.

Hy sterf op 5 Mei 2019 in die ouderdom van 102 aan longontsteking.

## Verwysings
Andrew Breitbart

**Andrew James Breitbart** (Engelse uitspraak: |b|r|aɪ|t|b|ɑr|t}}; 1 Februarie 1969 – 1 Maart 2012) was 'n Amerikaanse konserwatiewe uitgewer, skrywer en kommentator. Nadat hy in die vroeë stadiums van die *The Huffington Post* en die *Drudge Report* uitgehelp het, het Mnr Breitbart *Breitbart Nuus* help skep, saam met verskeie ander "BIG" webtuistes soos BIGHollywood, BIGGovernment, BIGJournalism. 

Hy het 'n sentrale rol gespeel in die oopvlekking van die Anthony Weiner "sexting" skandaal, die aflegging van Shirley Sherrod en die "ACORN 2009 video-kontroversie". 

Kommentators soos Nick Gillespie en Conor Friedersdorf het krediteer Andrew Breitbart daarmee dat hy die wyse verander het waarop mense oor politiek skryf deur "te wys hoe die Internet gebruik kan word om verby versperrings te kom wat opgelê word deur amptelike segsmanne en -vroue (woordvoerders) en die *"legacy news outlets"* (hoofstroommedia), en dat hy " 'n retoriese vlamwerper was in die kultuuroorloë" deur gebruik te maak van sy eie persoonlike ervarings en menings as basis vir sy medialoopbaan.

## Verwysings 
## Eksterne skakels
Blourokke

Die **Spadereën** (algemeen bekend as die **Blourokke**) is ‘n internasionale geloofsgemeenskap in die Evangeliese Pinkster tradisie en is die enigste kerkgenootskap wat in Suid-Afrika ontstaan het.

## Agtergrond
In die 16de eeu het  die Wederdopers (ook bekend as die Anabaptiste)  ‘n sterk godsdiensgroepering in Europa geword. Die Apostoliese Geloofsending  (die AGS) in Suid-Afrika handhaaf nagenoeg dieselfde denkbeelde. Afsplinterings van die AGS is die Volle Evangelie Kerk (was nooit ń afsplintering van die A.G.S. nie maar ń same smelting van twee afsonderlike sending organisasies in die 1920's en later ook in genootskap met die "Church of God" in Thenessee VSA in die 1950's daarom het die volle naam vandag: Die Volle Evangelie Kerk van God.) en die Spadereën. Op hul beurt het die Lede in Christus-kerk weer van laasgenoemde afgeskei.

## Stigting
Hierdie Christelike gemeenskap is in 1927 in Benoni gestig toe Martha Maria Fraser ‘n besondere geestelike belewing ondervind het.  Sy en ‘n groep medegelowiges het in hulleself die eerste druppels van die laat reën  van die Heilige Gees gesien. Hulle het hulle naam ontleen aan ‘n ou Nederlandse vertaling van Sag. 10 vers 1: 

             “Begeert van den Heer regen, ten tijde des **spaden regens**; 
              de Heer maakt de weêrlichten; 
              en hij zal hun genoeg geven voor ieder kruid op het veld.”

## Geloofsoortuigings
Kenmerke van hierdie kerk is die doop deur onderdompeling, die “spreek in tale” en die verklaring daarvan en die opvallende ligblou rokke van die vroulike lidmate. Wat leerstellings betref, is daar weinig verskil met die van ander Pinksterkerke. Die verskil lê eerder in die groter of minder klem wat op sekere geloofskwessies gelê word.

## Verspreiding
Die kerk se hoofsentrum in Suid-Afrika is die Jatniël-kompleks by Benoni. Jatniël is ‘n dorpie vir lidmate van die kerk en hier word ook die kweekskool gehuisves.  Soortgelyke kerkdorpies is in in ander provinsies en in Duitsland en Switserland gestig.  Ook in Namibië, Zimbabwe en Australië woon lidmate. In Suid-Afrika is daar vroeg in die 21ste eeu ‘n 15 000 aanhangers van die Spadereën.

## Bibliografie
*https://lrmi.org.za
*www.discerningtheworld.com
*www.litnet.co.za/spade-ren-sending-blourokke/
*www.spadereen.org.za
Rosenkowitz-sesling

Die geboorte van die **Rosenkowitz-sesling** op 11 Januarie 1974 en net 6 jaar na die eerste hartoorplanting het Suid-Afrika se naam in die wêreldgeneeskunde verder verhoog. Hulle was die eerste bekende sesling wat hul kinderjare oorleef het.

## Geboorte 
Colin Rosenkowitz (39), 'n sakeman, en Susan Scoones (25), 'n Britse immigrant en klereontwerper van beroep, het eers slegs twee kinders gehad. Na vrugbaarheidsbehandeling met gonadotropien word 'n sesling in die Mowbray-kraaminrigting ses weke te vroeg met behulp van 'n keisersnee in die wêreld gebring. Die suksesvolle geboorte is beskryf as 'n triomf vir die betrokke kinderartse, verpleegpersoneel en die mediese wetenskap in die algemeen.  Hierdie geboorte het wêreldwyd opslae gemaak. Die eksklusiewe mediaregte oor die sesling is verkoop, maar het tot 'n twis gelei oor die publikasie van die storie en foto’s vir advertensiedoeleindes.

## Kinders 
Die kinders is in volgorde van hul geboorte met hul geboortemassa as volg:
* David – 2,0 kg
* Nicolette – 1,2 kg
* Jason – 2,07 kg
* Emma – 1,8 kg
* Grant – 1,8 kg
* Elizabeth – 1,9 kg

## Meervoudige geboortes 
By primate is meervoudige geboortes nie algemeen nie. Hoe groter die werpsel (die aantal “kinders”), hoe seldsamer. By die mens word unieke meervoudige swangerskappe teenswoordig dikwels toegeskryf aan die gebruik van vrugbaarheidsmiddels. Die kans op die geboorte van 'n sesling by die mens word op 1 in 'n 3 miljard swangerskappe gestel.

## Vandag 
Die Rosenkowitz-kinders het by Hoërskool Herzlia in Kaapstad skoolgegaan. In 1993 het die drie meisies op 'n kibboets in Israel gewerk. Die meeste van die kinders woon tans in die buiteland.

## Lees ook 
* Lombard-vierling

## Ander seslinge 
* Giannini-sesling: gebore in Italië in 1980
* Walton-sesling: gebore in Engeland in 1983
* Dilley-sesling: gebore in die VSA in 1993
* Hanselman-sesling: gebore in die VSA in 2004

## Bibliografie 
* www.quintland.com
Rutger Kopland

duimnael|regs|Rutger Kopland (1997)
**Rutger Kopland** (gebore as **Rudi van den Hoofdakker**)  (4 Augustus 1934, Goor – 11 Julie 2012, Glimmen) was 'n Nederlandse digter wat gewild was vir sy "toeganklike, deurdagte styl, milde ironie, en sentimentaliteit". 

[duimnael|regs|Gesculpteerde poësie van Rutger Kopland ("Beek") in [Veendam ]]
Meer as 200,000 eksemplare van sy bundels is verkoop.

Van sy werk is ook deur Dr. Daniël Hugo in Afrikaans vertaal.

## Pryse 
* 1969 – Jan Campert-prys vir *Alles op de fiets*
* 1975 – Herman Gorter-prys vir *Een lege plek om te blijven*
* 1986 – Paul Snoek-prys vir *Dit uitzicht*
* 1988 – P.C. Hooft-prys vir sy gehele oeuvre
* 1998 – VSB Poësieprys vir *Tot het ons los laat*
* 1999 – Eredoktoraat - Universiteit voor Humanistiek
* 2002 – Eredoktoraat - Universiteit van Utrecht

## Bibliografie 
* 1966 – *Onder het vee*
* 1968 – *Het orgeltje van yesterday*
* 1969 – *Alles op de fiets*
* 1970 – als R.H. van den Hoofdakker: *Het bolwerk van de beterweters. Over de medische ethiek en de status quo*
* 1972 – *Wie wat vindt heeft slecht gezocht*, 
* 1973 – *Winter en voorjaar*
* 1974 – *Gulliver onder de reuzen*
* 1975 – *Een lege plek om te blijven*
* 1977 – ''Zoals de pagina's van een krant ...*
* 1978 – *Al die mooie beloften*, 
* 1978 – *Lichaam van een vrouw dat verlangt...*
* 1982 – *Dit uitzicht*
* 1985 – *Voor het verdwijnt en daarna*, 
* 1985 – *Vroeger*
* 1986 – *Verslagen van de W.T.F.: dertien ansichtkaarten*
* 1987 – *In memoriam J.J. Slauerhoff*, 
* 1987 – *The prospect and the river*, 
* 1988 – *Herinneringen aan het onbekende: een keuze uit eigen werk*, 
* 1988 – *Het dorp*
* 1989 – *Dankzij de dingen*, 
* 1990 – *Al bijna*
* 1991 – *A world beyond myself: selected poems*, 
* 1991 – *In steen*
* 1991 – *Waar is de wereld?: openingen bij tentoonstellingen van Jan Douwe van Willigen*, 
* 1992 – *Alles op de fiets*, 
* 1993 – *Dichtgroeiende weg*, 
* 1993 – *Geduldig gereedschap*, 
* 1994 – *Under the apple tree and other poems*
* 1995 – *Het mechaniek van de ontroering*, 
* 1995 – *In zichzelf = Into itself*
* 1996 – *Sporen*
* 1997 – *Jonge sla in het Oosten: dagboeknotities*, 
* 1997 – *Tot het ons loslaat*, 
* 1999 – *Gedichten*, 
* 1999 – *Geluk is gevaarlijk*, 
* 2000 – *Geluiden uit het Noorden*, 
* 2000 – *Ik ben een moeilijk geval*, 
* 2001 – *Maar*
* 2001 – *Over het verlangen naar een sigaret*, 
* 2002 – *De distel*
* 2002 – *Weggaan*
* 2003 – *Stroomdal: gedichten*, 
* 2003 – *Twee ambachten: over psychiatrie van poëzie*, 
* 2004 – *Een man in de tuin*, 
* 2004 – *Onder de appelboom*
* 2004 – *Wat water achterliet*, 
* 2005 – *Over het hiernamaals*, 
* 2006 – *Verzamelde gedichten*, 
* 2008 – *Titus aan zijn schrijftafel*
* 2008 – *Toen ik dit zag*
* 2009 – *Boerderij*
* 2009 – *De drie mogelijkheden van het menselijk denken*
* 2009 – *Het tikt*
* 2010 – *Inleiding in de 'Patafysica*
* 2013 – *Tijd is nog steeds voor de mensen een luxe*
* 2015 – *Hoe zou het zijn om thuis te zijn'', 

## Verwysings
Fleet

**Fleet** is 'n dorp in die noorde van die Engelse graafskap Hampshire, sowat 37 myl (60 km) suidwes van Londen geleë. Die nedersetting behels vier administratiewe parogieë of *civil parishes*: Fleet, Church Crookham, Crookham Village en Elvetham Heath.

## Geografie
Fleet lê op die hoofspoorlyn tussen Londen en Southampton ongeveer 55 km vanaf Waterloo-stasie.  Die snelweg M3 is aangrensend aan die noordelike grense van Fleet se beboude gebied. *Fleet Pond*, 'n meer van 21 ha en sy gepaardgaande natuurreservaat, grens aan die treinstasie en die oostelike grens van die beboude gebied. Die grootste deel van die land ten ooste en suide van die meer is heide- of berkbos met min landbou. Die weermag, wat 'n kaserne by die nabygeleë Aldershot het, gebruik hierdie land as oefeningsterrein. Grond in die weste en suide, waarvan baie in die Hartrivier- en Whitewaterrivier-valleie is, is beter geskik vir landbou. Farnborough se vliegveld lê ongeveer 3&nbsp;km na die ooste van Fleet.

Fleet het 'n gematigde maritieme klimaat met 'n gemiddelde maksimum van 23&nbsp;°C gedurende Julie en 'n gemiddelde minimum van 1&nbsp;°C gedurende Februarie. Die gemiddelde jaarlikse reënval is ongeveer 700 mm.

## Geskiedenis
In die Angelsaksiese tyd was Fleet deel van die Crondall-honderd. Fleet self is bekend vir sy meer (*Fuglemeer* genoem). Oorspronklik is die meer gebruik om vis aan die monnike in Winchester te lewer - in 1324 word die koste verbonde aan die herstel van die "* Vivarium and Sluce at Fleate *" in die Crondall-rekords aangeteken. Destyds is hoofweg deur Fleet die Reading - Farnham-pad. Selfs teen 1759 toon Isaac Taylor se kaart min ontwikkeling van die stad. Die kanaal het min na Fleet gebring behalwe 'n paar herberge om die kanaalbootvoerders te voorsien. 

Tussen 1787 en 1794 is die 60&nbsp;km Basingstokekanaal tussen die Weyrivier en Basingstoke gebou. Deesdae loop die kanaal dwarsdeur die Fleet/Church Crookham gebied. Die kanaal het nooit 'n wins gemaak nie maar dit was vir die bou van die spoorlyn tussen Woking en Basingstoke nuttig, maar nadat die spoorlyn voltooi is, neem die spoorlyn die meeste van die kanaalsbesigheid geneem.  Die spoorlyn deur Fleet is in 1838 voltooi, maar die stasie by Fleet, langaan *FleetPond* is in 1847 geopen. Oorsponklik kry die stasie die naam *Fleet Pond*.

## Verwysings 
## Eksterne skakels